A Beszélj hozzá (Hable con ella) Pedro Almodóvar 2002-ben bemutatott filmdrámája, Javier Cámara, Darío Grandinetti, Leonor Watling, Geraldine Chaplin és Rosario Flores főszereplésével.

Cselekmény 

Benigno (szó szerinti fordításban: ártatlan, ártalmatlan spanyolul) és Marco először egy tánc performance-on találkoznak, majd a filmen végigkövetve élettörténetük egy részét, egy magánklinikán találkoznak újra, ahol Benigno Alicia, egy kómában heverő gyönyörű táncosnövendéknő személyes ápolója, akit Benigno teljes értékű személynek gondol és ekként kezeli. Marco utazó-író, útikönyvekkel foglalkozik, és a klinikán Lydia nevű matador barátnőjét keresi fel, aki, miután egy bika felöklelte, szintén kómában fekszik. Ahogy a két férfi virraszt a nők ágyainál, és lassan barátság alakul ki közöttük, a film visszapillantásokat mesél el négyük életéről, előtérbe helyezve az emberi kapcsolataikat. Marco akkor hagyja el a klinikát, amikor kiderül, hogy Lydia  balesete előtt kibékült volt barátjával, egy másik matadorral.

Marco Jordániába megy, hogy egy útikönyvet írjon, és ott olvassa egy újságban, hogy Lydia meghalt. Eközben Benignót meggyanúsítják, hogy megerőszakolta Aliciát, akinek már megszállottja volt a baleset előtt is, és feleségül akarja venni a kómában fekvő nőt. Nem derül ki egyértelműen, hogy Benigno bűnös volt-e, de minden valószínűség szerint igen, erre utal az is, hogy Aliciának egy olyan stílusú régi film egyik jelenetéről mesél az eset előtt (szerető), amiről arra lehet következtetni, hogy ezt tette, hogy sosem mondja magáról, hogy ártatlan, és gyakorlatilag lehetetlen, hogy akárki mást szerelme mellé engedett volna. Benignót börtönbe zárják, ahol az egyetlen látogatója barátja, a Jordániából hazatérő Marco, aki próbálja tartani benne a lelket, de az orvos kívánságára nem mondja el Benignónak, hogy Alicia felébredt, ám ez kevésnek bizonyul, és Benigno gyógyszereket szed be, hogy így egyesülhessen Aliciával, Marcótól pedig azt kéri, majd beszéljen hozzá, ahogy ő beszélt minden nap Aliciához. Alicia gyermeke halva születik, de ő minden bizonnyal lassan fel fog épülni. A film végén Marco egy tánc performance-on Alicia előtt ül két sorral, és egymásra mosolyognak, és az Almodóvarra jellemző módszer szerint megjelenik egy felirat: Marco y Alicia…

Alicia táncoktatójának a darabja, a Lövészárkok a film történéseinek tükreként is felfogható. A darabban, amikor egy katona meghal, egy balerina emelkedik ki a testből. A filmben, amikor Benigno meghal, Alicia (maga is balerina) újjáéled, és felemelkedik.

Szereposztás
 Javier Cámara – Benigno Martín
 Darío Grandinetti – Marco Zuluaga
 Leonor Watling – Alicia
 Rosario Flores – 	Lydia González
 Mariola Fuentes – Rosa
 Geraldine Chaplin – Katerina Bilova
 Pina Bausch – Café Müller balerina
 Malou Airaudo – Café Müller balerina
 Caetano Veloso – énekes a party-n- "Cucurrucucú Paloma"
 Roberto Álvarez – orvos
 Elena Anaya – Ángela
 Lola Dueñas – Matilde
 Adolfo Fernández – Niño de Valencia
 Ana Fernández – 	Hermana de Lydia
 Chus Lampreave – Portera

Díjak
 Oscar-díj (2003)
 legjobb eredeti forgatókönyv (Pedro Almodóvar)
 Argentin Film Kritikusok Szövetsége
díj: Ezüst Kondorkeselyű (legjobb külföldi film)
 BAFTA-díj (2003)
 legjobb nem angol nyelvű film
 legjobb eredeti forgatókönyv (Pedro Almodóvar)
 Bangkok Nemzetközi Filmfesztivál (2003)
díj: Arany Kinnaree-díj  (legjobb film)
díj: Arany Kinnaree-díj  (legjobb rendező) (Pedro Almodóvar)
 Bodil-díj (2003)
díj: legjobb nem amerikai Film
 Bogey-díj (2002)
díj: Bogey-díj
 Cinema Brazil Grand Prize (2003)
díj: Legjobb idegen nyelvű film
 Cinema Writers Circle Awards (Spanyolország) (2003)
díj: Legjobb Eredeti Zene (Alberto Iglesias)
 Czech Lions (2003)
díj: legjobb idegen nyelvű film
 César-díj (2003)
díj: Legjobb európai uniós film
 Európai Filmdíj (2002)
díj: Legjobb európai film
díj: legjobb Rendező (Pedro Almodóvar)
díj: legjobb Forgatókönyvíró (Pedro Almodóvar)
Golden Globe-díj (2003)
díj: legjobb idegen nyelvű film
 Goya Díj (2003)
díj: legjobb eredeti zene (Alberto Iglesias)
 Los Angeles Film Kritikusok Szövetsége (2002)
díj: Legjobb Rendező (Pedro Almodóvar)
 Mexican Cinema Journalists (2003)
díj: Ezüst Királynő (legjobb külföldi film)
 National Board of Review (2002)
díj: legjobb idegen nyelvű film
 Russian Guild of Film Critics (2002)
díj: Golden Aries (legjobb külföldi film)
 Satellite-díj (2003)
díj: Best Motion Picture – Foreign Language, Best Original Screenplay (Pedro Almodóvar)
 Szófia Nemzetközi Film Fesztivál (2003)
díj: Közönségdíj – Legjobb film
 Spanyol Színészek Uniója (2003)
díj: előadás egy kisebb szerepben – Nő (Mariola Fuentes)
 TIME Magazin (2003)
díj: Legjobb film
 Uruguay-i Film Kritikusok Szövetség (2002)
díj: legjobb film (döntetlen)
 Vancouveri Film Kritikusok Köre (2003)
díj: legjobb film
San Diego Film Critics Society Awards (2002)
díj: legjobb idegen nyelvű film

További információk

2002 filmjei
Geraldine Chaplin-filmek
Spanyol filmdrámák
Budapest Film-filmek
Pedro Almodóvar-filmek